b'\n_START_ARTICLE_\nAcordul Churchill-Stalin de procentaj\n_START_PARAGRAPH_\nAcordul de procentaj, cunoscut \xc8\x99i ca \xe2\x80\x9eDocumentul obraznic\xe2\x80\x9d, a fost o \xc3\xaen\xc8\x9belegere \xc3\xaentre premierul sovietic Iosif Stalin \xc8\x99i prim-ministrul britanic Winston Churchill privind \xc3\xaemp\xc4\x83r\xc8\x9birea Europei de sud-est \xc3\xaen sfere de influen\xc8\x9b\xc4\x83 \xc3\xaen timpul celei de-a Patra Conferin\xc8\x9be de la Moscova, \xc3\xaen anul 1944._NEWLINE_\xc3\x8en 1944 armatele sovietice avansau rapid \xc3\xaen Europa de Est, conving\xc3\xa2ndu-l pe Churchill de necesitatea de a ajunge la un acord cu Stalin privind viitorul regiunii. Churchill a \xc3\xaencercat s\xc4\x83 restabileasc\xc4\x83 influen\xc8\x9ba britanic\xc4\x83 \xc3\xaen regiune, \xc3\xaen special \xc3\xaen Grecia, pentru a asigura o domina\xc8\x9bia  britanic\xc4\x83 \xc3\xaen Marea Mediteran\xc4\x83 _NEWLINE_\xc3\x8en luna mai Churchill a evaluat posibilitatea de a rezista cu sprijinul SUA la trecerea la comunism a regiunii. La 5 mai 1944 ministrul de externe britanic, Anthony Eden, a propus ambasadorului sovietic s\xc4\x83 examineze problemele rom\xc3\xa2nilor, \xc3\xaen principal \xc3\xaen ceea ce prive\xc8\x99te URSS-ul, \xc3\xaen timp ce grecii ar trebui s\xc4\x83 r\xc4\x83m\xc3\xa2n\xc4\x83 sub influen\xc8\x9b\xc4\x83 britanic\xc4\x83. Iugoslavia nu a fost men\xc8\x9bionat\xc4\x83 \xc3\xaen propunerea de acord._NEWLINE_La 18 mai, ambasadorul sovietic a informat consim\xc8\x9b\xc4\x83m\xc3\xa2ntul guvernului s\xc4\x83u, cu condi\xc8\x9bia aprob\xc4\x83rii SUA.'